《小龟山阻风闻邻笛夜唱》
明代·吴宣

潮痕旧界碧山斜，万吹连舻浪作花。宇宙萍蓬宁此客，海天云作定谁家。

鸿归汉殿机难写，凤入岐周梦久赊。古调沈雄弹不得，满天明月度繁哇。

作者简介：江西崇仁人，字师尼，号野庵。景泰四年举人，授左都督府经历。坐劾长僚不法，逮下狱，十年始得释。改中军都督府，升镇远知府，道病卒。有《野庵文集》。